**ELŐTERJESZTÉS**

**Körmend Város Önkormányzata Képviselő-testülete 2023. szeptember 6-i ülésére**

**Tárgy:** vételi kérelem megtárgyalása

Tisztelt Képviselő-testület!

A Zenit Kft. ingatlanvásárlási kérelmet nyújtott be az általa 1997 év óta bérelt 307/1/A/4 hrsz-ú ingatlanra vonatkozóan. Az ingatlan Körmenden, a Szabadság tér 11. szám alatt található, 57 m2 alapterületű, üzlethelyiség megnevezésű.

Az ingatlan forgalmi értékét a szakértő 15.600 e Ft-ban állapította meg. A Magyar Államot elővásárlási jog illeti meg.

Mivel a Zenit Kft. tartósan, régóta van jelen Körmenden, körmendi székhellyel, és mivel az ingatlanrész önálló bejárattal nem rendelkezik, azt jelenleg is a Zenit Kft. használja, javaslom a Testületnek, hogy támogassa a kérelmet.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy értékesíti a tulajdonát képező, körmendi 307/1/A/4 hrsz-ú, üzlethelyiség megjelölésű ingatlant az ingatlant bérlő Zenit Nagy -és Kiskereskedelmi Szolgáltató Kft. (9900 Körmend, Szabadság tér 11.) részére 15.600.000 Ft. vételárért, az alábbi feltételekkel:

* a vételárat a Vevő egyösszegben köteles megfizetni, a szerződéskötéstől számított 30 napon belül
* a Magyar Államot elővásárlási jog illeti meg
* az értékbecslés és az ingatlannyilvántartási eljárás költségeit a Vevő viseli.

Körmend, 2023. 08. 30.

**Bebes István**

**polgármester**